Република БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 31

от заседание на Комисия ”Професионална квалификация и 
информационни технологии”,
проведено на 29.11.2022 г.

Днес, 29.11.2022 г. /вторник/, от 10:30 часа се проведе заседание на Kомисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОЯН НОВАНСКИ - отсъства
ГЕРГАНА МУТАФОВА 
ДАНИЕЛА МАРЧЕВА 
СВЕТЛАНА БОШНАКОВА 
СЕВДАЛИН МАВРОВ  

Тодор Събчев – директор на дирекция „ИТСС“, Мирослава Чирпъкова – началник отдел „ЕИСС“ в дирекция „ИТСС“, Анелия Чомакова – началник отдел „ИО“ в дирекция „ИТСС“ и Венцислав Василев – главен експерт – информационни системи в отдел „ИО“, дирекция „ИТСС“.

ПО ДНЕВНИЯ РЕД

1. ОТНОСНО: Писмо от заместник на главния прокурор при Върховна касационна прокуратура относно извършване на процесуални действия в електронна форма, чрез Единния портал за електронно правосъдие (ЕПЕП).

Комисия „Професионална квалификация и
информационни технологии”
Р Е Ш И :

1.1. Изпраща писмо от заместник на главния прокурор при Върховна касационна прокуратура относно извършване на процесуални действия в електронна форма, чрез Единния портал за електронно правосъдие (ЕПЕП) на „Информационно обслужване“ АД - изпълнител по договор с предмет „Оптимизиране на Единния портал за електронно правосъдие за създаване на условия за повишаване достъпа на граждани и юридически лица до е-правосъдие“, за отговор, каква процедура да се следва за подаване на посочените в НПК актове, чрез ЕПЕП.

2. ОТНОСНО: Писмо от представител на „Информационно обслужване“ АД относно изпълнение на договор с предмет „Оптимизиране на Единния портал за електронно правосъдие за създаване на условия за повишаване достъпа на граждани и юридически лица до е-правосъдие“.

Комисия „Професионална квалификация и
информационни технологии”
Р Е Ш И :

2.1. Не възразява да бъде подписано Заявление за достъп до данни от регистри/справки/полета в средата за междурегистров обмен във връзка с изпълнение на договор с предмет „Оптимизиране на Единния портал за електронно правосъдие за създаване на условия за повишаване достъпа на граждани и юридически лица до е-правосъдие“.

3. ОТНОСНО: Доклад от директора на дирекция „Информационни технологии и съдебна статистика“ с информация за изтичащ на 11.02.2023 г. договор за осигуряване на компютърна антивирусна защита за 10 000 (десет хиляди) работни места.

Комисия „Професионална квалификация и
информационни технологии”
Р Е Ш И :

3.1. Приема доклада на директора на дирекция ИТСС с информация за изтичащ на 11.02.2023 г. договор за осигуряване на компютърна антивирусна защита за 10 000 (десет хиляди) работни места. 
3.2. Сключването на договор за абонаментна поддръжка за антивирусен софтуер ESET PROTECT Essential On-Prem, използван във ВСС, съдилищата, НИП и ИВСС е целесъобразно. 
3.3. Възлага на отдел „Обществени поръчки“, дирекция „Правна“ в АВСС да стартира обществена поръчка с предмет „Aбонаментна поддръжка за антивирусен софтуер ESET PROTECT Essential On-Prem”. 
3.4. Изпраща решението по т. 3 на Главния секретар на ВСС, за сведение.     3.5. Прилага техническа спецификация към т. 3.3 и т. 3.4.

4. ОТНОСНО: Искане от административния ръководител - председател на Административен съд - Ловеч за осигуряване на средства за закупуване на 1 брой мултифунционална машина за нуждите на деловодството, 1 брой сървър среден клас и 1 брой UPS за сървър RACK монтаж.

Комисия „Професионална квалификация и
информационни технологии”
Р Е Ш И :

4.1. Връща искането на административния ръководител - председател на Административен съд - Ловеч, тъй като не е окомплектовано по приетите правила от Висш съдебен съвет по протокол № 23/05.06.2014г., относно придобиването на хардуер и софтуер /компютърна техника, принтери, скенери, озвучителни и звукозаписни системи за съдебни зали и програмни продукти/ с актуална справка на наличната техника, протоколи за техническо състояние или брак и поне три оферти, съдържащи пълните технически параметри, гаранционен срок и цена.

				ПРЕДСЕДАТЕЛ НА КОМИСИЯ 
”ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”: /п/

/КАЛИНА ЧАПКЪНОВА/

ЧЛЕНОВЕ:
			ГЕРГАНА МУТАФОВА: /п/
ДАНИЕЛА МАРЧЕВА: /п/
			СЕВДАЛИН МАВРОВ: /п/
СВЕТЛАНА БОШНАКОВА: /п/